ทหารไทยออกแคมเปญบัตรเครดิตใหม่
&#8220;ทหารไทย&#8221; ใจป้ำให้บริการดอกเบี้ยบัตรเครดิต 0% นาน 3 เดือน ได้ทุกสินค้า ทุกบริการ ตั้งแต่ค่าเทอมลูกยันช็อปปิ้ง&nbsp;
9 มี.ค. 2554

“ทหารไทย” ใจป้ำให้บริการดอกเบี้ยบัตรเครดิต 0% นาน 3 เดือน ได้ทุกสินค้า ทุกบริการ ตั้งแต่ค่าเทอมลูกยันช็อปปิ้ง  
นางกาญจนา โรจวทัญญู ผู้ช่วยกรรมการผู้จัดการใหญ่ ธนาคารทหารไทย กล่าวว่า ธนาคารได้ออกบริการ “TMB So GooOD” สำหรับผู้ถือบัตรเครดิตทุกประเภทของธนาคารสามารถผ่อนชำระค่าสินค้า และบริการทุกประเภททั้งในและต่างประเทศ ดอกเบี้ย 0% นาน 3 เดือน โดยไม่มีเงื่อนไขขอเพียงร้านรับบัตรของธนาคาร และบัตรนั้นสามารถรูดได้ แต่ต้องซื้อขั้นต่ำ 1,000 บาท จากนั้นลูกค้าต้องโทรศัพท์เข้ามายังคอลเซนเตอร์ของธนาคารเบอร์โทรศัพท์ 1558 เพื่อแจ้งต่อพนักงานว่าต้องการขอใช้บริการผ่อน 0% ในรายการใด ซึ่งสามารถโทรศัพท์เข้ามาแจ้งได้จนกว่าจะถึงวันที่ธนาคารสรุปรอบบิล
ทั้งนี้สินค้า และบริการที่ลูกค้าสามารถใช้บริการได้ เช่น ค่าเทอมลูก ค่ารักษาพยาบาล ค่าน้ำมันรถ ซื้อไอโฟน ไอแพด แบตเตอรี่รถยนต์ ฯลฯ ซึ่งปัจจุบันบัตรเครดิตที่ให้โปรโมชั่น 0% จะกำหนดว่าใช้กับสินค้าใดได้บ้าง และบางธนาคารก็กำหนดจุดรับ แต่บัตรเครดิตของธนาคารจะใช้ได้กับทุกรายการ ทุกร้านค้า เป็นการตัดขั้นตอนที่ธนาคารต้องติดต่อร้านค้าเพื่อให้โปรโมชั่น 0% เป็นการอุดหนุนให้กับลูกค้าโดยตรงไม่ต้องผ่านร้านค้า
นอกจากนี้ลูกค้ายังเลือกได้ด้วยว่า หากต้องการผ่อน 6 เดือนก็จะเสียดอกเบี้ย 0.45% และผ่อน 10 เดือน ดอกเบี้ย 0.63% ซึ่งวิธีการจะเหมือนดอกเบี้ย 0% คือ ลูกค้าต้องโทรศัพท์มาแจ้งขอผ่อนดอกเบี้ยในรูปแบบต่าง ๆ ผ่านคอลเซนเตอร์ธนาคาร